《八声甘州 杨州作》
清代·王士禄

醉馀惆怅绝，是从来、佳丽说扬州。看隋家天子，江都梦好，离别州愁。

更有平安夜报，书记最风流。总此花和月，好任淹留。

旧迹如尘难觅，空垂杨鸦暮，腐草萤流。望玉勾斜畔，落日淰荒丘。

更何来、玉人箫管，唤二分、明月向珠楼。好怜取、红桥烟艇，试泛清秋。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。